CELEX: 62018TN0553
Language: hr
Date: 2018-09-19 00:00:00
Title: Predmet T-553/18: Tužba podnesena 19. rujna 2018. – Rodríguez Gómez protiv Vijeća

26.11.2018   
            
            
               HR
            
            
               Službeni list Europske unije
            
            
               C 427/88
            
         
      Tužba podnesena 19. rujna 2018. – Rodríguez Gómez protiv Vijeća
      (Predmet T-553/18)
      (2018/C 427/116)
      Jezik postupka: engleski
      
         Stranke
      
      
         Tužitelj: Delcy Eloina Rodríguez Gómez (Caracas, Venezuela) (zastupnici: F. Di Gianni i L. Giuliano, odvjetnici)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2018/901 od 25. lipnja 2018. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (1) i Provedbenu uredbu Vijeća (EU) 2018/899 od 25. lipnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (2), u dijelu u kojem se njihove odredbe odnose na tužitelja; i
               
            
                  —
               
               
                  naloži Vijeću snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da pobijani akti sadržavaju očitu pogrešku u ocjeni i da nisu utemeljeni na preciznim i dosljednim dokazima.
                  
                              —
                           
                           
                              U tom pogledu tužitelj tvrdi da je Vijeće počinilo očitu pogrešku u ocjeni koja se odnosi na tužiteljeve funkcije i uloge te da nije iznijelo precizne i dosljedne dokaze u prilog svojim navodima. Tužitelj nadalje tvrdi da Vijeće nije provelo odgovarajuću ocjenu dokaza odnosno da je takva ocjena, u najmanju ruku, bila očito pogrešna.
                           
                        
            
                  2.
               
               
                  Drugi tužbeni razlog, koji se temelji na tome da je mjerama ograničavanja naloženim pobijanim aktima neopravdano i neproporcionalno ograničeno tužiteljevo temeljno pravo na vlasništvo.
               
            
         (1)  Odluka Vijeća (ZVSP) 2018/901 od 25. lipnja 2018. o izmjeni Odluke Vijeća (ZVSP) 2017/2074 o mjerama ograničavanja s obzirom na stanje u Venezueli (SL 2018., L 160 I, 25. 6. 2018., str. 12.).
      
         (2)  Provedbena uredba Vijeća (EU) 2018/899 od 25. lipnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 160 I, 25. 6. 2018., str. 5.).